મારાથી બોલાઈ ગયું, “સત્યાનાશ…… જો મારી સભ્યતાને આ ઢોંગ કહેતી હોય તો મારી અસભ્યતા શું મારી સાચી વાસ્તવિકતા હશે? મારી અસભ્યતા જ શું આ લોકોનો આનંદ અને પોતીકો ભાવ હશે? આવા વિચારમાં ને વિચારમાં મેં પાણીને બદલે દાળથી હાથ ક્યારે ધોઈ નાખ્યા એની મને ખબર સુધ્ધાં ના પડી. મેં કહ્યું, “પ્રિયે, મારી વર્ષગાંઠ નિમિતે મેં સંકલ્પ કર્યો છે કે મારે આ વર્ષના અંત સુધી એટલે કે ૩૧ મી ડીસેમ્બર સુધી સભ્યતા વ્રત પાળીને સભ્યતા સપ્તાહ ઉજવવું. તને ખબર છે કે આપણો ઝગડો સાવ નાની-નાની બાબતમાં જ થાય છે. એટલે સભ્યતા સપ્તાહ સુધી મોટી-મોટી બાબતમાં હું ધ્યાન આપીશ, અને નાની-નાની બાબતમાં તારે ધ્યાન આપવાનું.”